# ኪንደርጋርተን ውስጥ ልጆች መማር ይወዳሉ

### ኪንደርጋርተን ምንድን ነው?

## ኪንደርጋርተን ልጆች መደበኛ ትምህርት ቤት ከመግባታቸው በፊት የሚማሩበት የትምህርት ፕሮግራም ነው።

## ኪንደርጋርተን የሚያስተምሩ መምህራን በዲግሪ የተመረቁ ናቸው። በኪንደርጋርተኑ ውስጥ ልጅዎን ለመደበኛ ትምህርት ቤት የሚያዘጋጁት ችሎታዎችን ለማዳበር ይረዳዋል።

### የኪንደርጋርተን ፕሮግራሙ ልጀን በምን መልኩ ይጠቅመዋል?

## ወደ ኪንደርጋርተን የሚሄዱ ህጻናት ለወደፊቱ መማር ብቃታቸው ጠቃሚ የሆኑ ክህሎቶችን ያዳብራሉ ለምሳሌ ማንበብ፣ ቁጥር መቁጠር እና ቁጥሮችን ማወቅ እንዲሁም እንዴት ችግሮችን መፍታት እንደሚቻል። ልጅዎት ሲጫወት እየተማረ ነው። በጥናት እንደ ተረጋገጠው እያጫወቱ ማስተማር ልጆችን ለማስተማር በጣም ተመራጩ መንገድ ነው። ኪንደርጋርተን ውስጥ ልጅዎ አዲስ ጓደኞችን ያፈራል እንዲሁም በራስ መተማመን እና እራሱን ችሎ ነገሮችን የማድረግ ብቃቱን ለማሳደግ ይረዳዋል።

### ማን ነው የኪንደርጋርተን ፕሮግራሙን የሚያቀርበው?

## የኪንደርጋርተን ፕሮግራሞች ባብዛኛው የሙሉ ቀን ደይ ኬር መስጫ ጣቢያዎች እና እራሱን በቻለ የኪንደርጋርተን ማዕከሎች ይገኛሉ።

### ለልጀ በጣም ጥሩ የሆነውን ኪንደርጋርተን እንዴት ነው መምረጥ የምችለው?

## አገልግሎት አቅራቢው የመንግስት ድጎማ የሚደርግለት ኪንደርጋርተን እንደሚያቀርብ ማረጋገጥ ያስፈልጋል – ማእከሉ ውስጥ 'ድጎማ የሚደረግለት ኪደርጋርተን' (‘Funded Kindergarten’) የሚል ሰርቲፊኬት እንዳለ ይመልከቱ።

## የሀረር አቀፍ ጥራት መመዘኛ (National Quality Framework) በሚባለው ስርአት መሰረት መንግስት የሁሉንም ኪንደርጋርተኞች እና የሙሉ ቀን ደይ ኬር አገልግሎቶች ጥራት ይገመግማል፣ በዚሁም መሰረት ለእያንዳንዱ አገልግሎት ሰጭ የጥራት ደረጃ ይሰጣል። ሁሉም አገልግሎት አቅራቢዎች የብቃት ደረጃቸው(ሬቲንግ) የግድ ማሳየት አለባቸው። አገልግሎት አቅራቢውን ምን ያክል ደረጃ እንደተሰጠው እንዲያሳይዎት ወይም እንዲነግርዎት መጠየቅ ይችላሉ።

## የሙሉ ቀን ደይ ኬር አገልግሎቱን ወይም ኪንደርጋርተኑን በመጎብኘት የሚቀርበው አገልግሎት ለእርስዎ ቤተሰብ ተገቢ እንደሆነ ለማወቅ ተመራጩ መንገድ ነው። ዙሪያ ገባውን (ሁሉንም ቦታ ተዘዋውረው) ይመልከቱ እንዲሁም ለልጅዎ የሚበጅ ምን አይነት ፕሮግራም እንደሚቀርብ ለመረዳት ከመምህራኑ ጋር ይነጋገሩ።

### ልጄ እንግሊዘኛ እስካሁን መናገር ካልጀመረስ?

## የኪንደርጋርተኑ መምህራን ሁሉንም ልጆች በፕሮግራሙ ላይ ያካትታሉ። በዚህ ምክንያት እንግሊዘኛ የማይናገሩ ህጻናት ከሌሎች ህጻናት ጋር እኩል የመጫወት እና የመማር እድል አላቸው።

## ጥቂት ኪንደርጋርተኖች ብዙ ቋንቋ መናገር የሚችሉ መምህራን ሊኖራቸው ይችላል። እነዚህ መምህራን ጥቂት ወይም ምንም እንግሊዘኛ መናገር ለማይችሉ ህጻናት ተጨማሪ እርዳታ ሊያቀርቡ ይችላሉ።

### ኪንደርጋርተኑ ምን ያህል ያስከፍላል?

## ለሁሉም ህጻናት ትምህርት ከሚጀምሩበት አንድ አመት በፊት በሳምንት ለ15 ሰአታት ወደ ኪንደርጋርተን እንዲሄዱ መንግስት ለአገልግሎት አቅራቢዎቹ ድጎማ ይከፍላል። አብዛኛው አገልግሎት አቅራቢዎች ከመንግስት ድጎማ በተጨማሪ ክፍያ ያስከፍላሉ።

## አንዳንድ ቤተሰቦች ለምሳሌ የጤና እንክብካቤ (ሄልዝ ኬር) ካርድ ወይም ሰብአዊ ቪዛ (ሂዩማኒተሪያን ቪዛ) ያላቸው ቤተሰቦች አገልግሎት ሰጪዎች የሚያስከፍሉትን ተጨማሪ ወጪ ለመሸፈን ድጎማ ሊያገኙ ይችላሉ። ተጨማሪ መረጃ ከፈለጉ ከኪንደርጋርተን አገልግሎት አቅራቢው ጋር ይነጋገሩ።

### ኪንደርጋርተን ውስጥ ልጀን እንዴት ነው ማስመዘግበው?

## ልጅዎን የትኛው ኪንደርጋርተን እንደ ሚያስገቡት ካወቁ ልጅዎን ለማስመዝገብ በቀጥታ እነሱን ማነጋገር ይችላሉ። አብዛኛው የአካባቢ ምክር ቤቶች (ካውንስሎች) ለኪንደርጋርተኖቻቸው ማእከላዊ የመመዝገቢያ መርሃግብር አላቸው። በአቅራቢያዎ ባለው የኪንደርጋርተን ፕሮግራም ልጅዎን ማስመዝገብ ከፈልጉ የአካባቢ ምክር ቤቱን (ካውንስሉን) ያነጋግሩ ወይም የእናቶች እና ህጻናት ነርስን ይጠይቁ።

## ብዙ ኪንደርጋርተኖች ለሚቀጥለው አመት ባሉበት አመት አጋማሽ ላይ ህጻናቱን ይመዘግባሉ። ብዙ ኪንደርጋርተኖች ገብቶ ለመማር ወረፋ ያስጠብቃሉ ይህንን ለማስቀረት እና በመረጡት ቦታ ልጅዎ ገብቶ የመማር እድሉን ለማስፋት በተቻለ ፍጥነት ማስመዝገቡ በጣም ጥሩ ሃሳብ ነው።

## ተጨማሪ ለማወቅ ከፈለጉ

### ድረ ገጽ

## ለርስዎ ቤተሰብ የሚስማማ ኪንደርጋርተን እንዴት እንደሚፈልጉ ምክር ከፈለጉ:

## [www.education.vic.gov.au/parents/childcare-kindergarten/Pages/default.aspx](http://www.education.vic.gov.au/parents/childcare-kindergarten/Pages/default.aspx)

## ባቅራቢያዎ የሚገኘውን ኪንደርጋርተን ለማወቅ ከፈልጉ:

## [www.education.vic.gov.au/findaservice/Home.aspx](http://www.education.vic.gov.au/findaservice/Home.aspx)

### ስልክ ቁጥሮች

## ሰሜን ምስራቅ ቪክቶሪያ 1300 333 231

## ሰሜን ምእራብ ቪክቶሪያ 1300 338 691

## ደቡብ ምስራቅ ቪክቶሪያ 1300 338 738

## ደቡብ ምእራብ ቪክቶሪያ 1300 333 232

## በራስዎ ቋንቋ እርዳታ ለማግኘት:

* ወደ National Translating and Interpreting Service (TIS) በስልክ ቁጥር 131 450 ላይ ይደውሉ።
* ከላይ ከተዘረዘረው ስልክ ውስጥ ለሚኖሩበትን አካባቢ ተገቢ የሆነውን ቁጥር እንዲደውሉልዎት ይጠይቁዋቸው።
* በስልኩ ውስጥ አብረዎት ይቆዩ እና ያስተርጓሙልዎታል።